[{"text_idx": "#000000", "text": "Proksimig\u0302as la malfermo de la Hangzhou-aj Aziaj Ludoj. C\u0302u vi scias, kie estas aplikata la \"verda, inteligenta, s\u0302parema kaj civilizita\" koncepto en la sportkonkurso? Ni kune legu!"}, {"text_idx": "#000001", "text": "Estas entute 87 trejnaj kaj konkursaj ejoj por la Hangzhou-aj Aziaj Ludoj, el kiuj 65 kaj c\u0302i-rilataj instalaj\u0302oj atingis centprocentan verdan elektroprovizon. La verda elektro venas de fotovoltaaj kaj ventoenergiaj centraloj en okcidenta regiono de C\u0302inio kiel Xinjiang, Qinghai kaj Interna Mongolio, kiuj estas fore de Hangzhou je 2 000 g\u0302is 3 000 kilometroj."}, {"text_idx": "#000002", "text": "Per interreto oni povas eniri en la metaverson de la unua grandskala internacia ampleksa sportkunveno de la mondo, vojag\u0302i tra la bela pejzag\u0302o de la urbo kaj paroli kun la maskotoj de la sportkonkurso, farig\u0302i cifereca torc\u0302oportanto kaj atesti la torc\u0302an stafetadon de la sportkonkurso. Oni povas ankau\u0306 sperti la rolon de atletoj partoprenantaj en la konkurso."}, {"text_idx": "#000003", "text": "En la sporthalo kaj nag\u0302ejo de la Hangzhou-a Olimpika Sport-Centro estas 210 sag\u0302aj lumtuboj. Ili povas enkonduki naturan lumon en la ejojn dumtage. La inteligenta lumgvida sistemo povas au\u0306tomate g\u0302ustigi la optimuman lumbrilecon kaj energikonsumon, kun funkcia dau\u0306ro de 25 jaroj. Tio povas s\u0302pari 100 000 kilovattojn da elektro c\u0302iujare."}]